《元宵中都太守放灯作律诗五首 其五》
明代·郑真

烛花暗结竹窗低，星月光寒思欲迷。深念老兄居海峤，更怜舍弟客青齐。

云天杳杳王乔鹤，草屋栖栖祖逖鸡。想见孱然小儿女，凄凉慈母共中闺。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。